વેરાવળ-પાટણ જોડીયા નગરની જનતા હમેંશા સતાઘારી પાર્ટી ભાજપને સાથ આપતી આવી હોવા છતાં સરકાર શહેરને પછાતપણા તરફ સરકતું કેમ અટકાવી શકી નથી...? આવો સવાલ શહેરીજનો ઉઠાવી રહેલ છે. સતાઘારી લોકોમાં શહેરને નવી ઉંચાઇએ લઇ જવા માટે કંઇક આપવાની ઇચ્છાશકિત ન હોય તેવો અહેસાસ શહેરીજનોને થઇ રહેલ છે. કારણ કે, શહેરને મહાનગર પાલીકાનો દરજજો મળી શકે તેવા સંજોગો હોવા છતાં તાજેતરમાં રાજય સરકારે અમુક પાલીકાઓને મહાનગરપાલીકાનો દરજજો આપવા બહાર પાડેલ યાદીમાં વેરાવળ-સોમનાથનું નામ બાકાત હતું.